Diari Oficial de la Generalitat Valenciana


Sumari del DOGV 2594, del 27-09-1995 (1995/836243)

ORDRE de 8 d'agost de 1995, de la Conselleria d'Agricultura i Medi Ambient, que regula determinats aspectes de les subvencions a les agrupacions de defensa sanitària.
----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/08/08/(2)/dof/vci/html**

### Dades del document

Número de DOGV
:   2594

Data del DOGV
:   27-09-1995

Secció del DOGV
:   DISPOSICIONS GENERALS

Número del document
:   1995/836243


Data del document
:   08-08-1995

Organisme emissor
:   Conselleria d'Agricultura i Medi Ambient

Tipus de document
:   Ordre

Correcció d'errades

Anàlisi jurídica

ORDRE de 8 d'agost de 1995, de la Conselleria d'Agricultura i Medi Ambient, que regula determinats aspectes de les subvencions a les agrupacions de defensa sanitària.   
Les agrupacions de defensa sanitària (ADS), regulades en part per l'Ordre d'11 de maig de 1990, de la Conselleria d'Agricultura i Pesca, tenen com a missió principal la prevenció de les malalties dels seus ramats i la lluita contra aquestes.  
En l'article sisé de la dita ordre s'especificava que la Conselleria podia subvencionar fins a un 30 per cent del cost dels programes sanitaris. A fi d'aclarir la tramitació d'aquestes subvencions i a proposta del director general de Producció Agrària i Pesca,  
ORDENE  
Article primer  
Les ADS qualificades com a tals per la Direcció General de Producció Agrària i Pesca podran presentar el seu programa higiènico-sanitari per a l'any 1995 i sol·licitar les subvencions previstes en l'Ordre d'11 de maig de 1990 per a aquest, fins al dia 30 de setembre d'enguany.  
Article segon  
Es delega en el director general de Producció Agrària i Pesca la resolució de concessió i pagament d'aquestes ajudes, que es concediran a càrrec de l'aplicació pressupostària 07.64.976.96.9 i per un import global màxim de 80.666.852 pessetes.  
Article tercer  
El programa higiènico-sanitari de cada ADS s'entendrà aprovat si en el termini d'un mes des de la presentació el director general de Producció Agraria i Pesca no dicta cap resolució denegatòria. Açò suposarà el manteniment dels beneficis establits per a aquests grups en l'article 137 de la Llei de la Generalitat Valenciana 7/1989, de 20 d'octubre, de Taxes.  
Article quart  
Les resolucions de concessió de l'ajuda es produiran utilitzant com a criteris de preferència la data d'inici del programa higiènico-sanitari i, en segon lloc, la data de sol·licitud de l'ajuda corresponent.  
Les sol·licituds de subvenció que no s'hagen resolt favorablement abans del 30 de novembre s'entendran desestimades. No obstant això, quan la desestimació es produïsca per insuficiència de crèdits, les sol·licituds afectades es resoldran en l'exercici següent, sempre que el peticionari manifeste per escrit el seu interés a mantenir vigent la petició.  
DISPOSICIó ADDICIONAL  
D'acord amb l'article sisé de l'Ordre d'11 de maig de 1990, per a la campanya de 1995, les ADS podran rebre un 30 per cent de les despeses derivades dels seus programes higiènico-sanitaris, sense superar les quantitats següents:  
Boví de carn 270 PTA/reproductora  
Boví de llet 500 PTA/reproductora  
Oví i cabrum 70 PTA/reproductora  
Conills 40 PTA/reproductora  
Porcí 500 PTA/reproductora  
Ruscos 25 PTA/rusc  
La justificació de les despeses s'haurà d'efectuar en les oficines de la Conselleria d'Agricultura i Medi Ambient abans del 31 de gener de 1996. Ara bé, l'absència o deficient justificació de les depeses o la seua justificació fora de termini, pot derivar en el reintegrament total o parcial de l'ajuda percebuda.  
DISPOSICIó FINAL  
Aquesta ordre vigeix des de l'endemà de la publicació en el Diari Oficial de la Generalitat Valenciana.   
València, 8 d' agost de 1995  
La consellera d'Agricultura i Medi Ambient,  
MARIA àNGELS RAMóN-LLIN I MARTíNEZ


Còpia Permalink ELI